פרמנזומאב

פרמנזומאב (באנגלית: Fremanezumab) היא תרופת מרשם הנסחרת תחת השם אג'ובי (Ajovy). פרמנזומאב פועלת על ידי חסימת הפעילות של פפטיד הקשור לגֵן לקלציטונין, Calcitonin gene-related peptide (CGRP), ואצל מבוגרים (מעל גיל 18) היא משמשת למניעת מיגרנה. פרמנזומאב משמשת לטיפול מניעתי של למיגרנה, הניתן בזריקה תת-עורית אחת לחודש/שלושה חודשים. פרמנזומאב הוכחה כיעילה למבוגרים הסובלים מארבעה התקפי מיגרנה או יותר, בחודש. כמוכן, התרופה נמצאה כמפחיתה כ-5 התקפי מיגרנה בחודש, בממוצע, בקרב מטופלים הסובלים ממיגרנה כרונית CM (יותר מ-15 התקפים בחודש), וכמפחיתה 3.5 התקפי מיגרנה בחודש עבור מטופלים הסובלים ממיגרנה אפיזודית EM (פחות מ-15 התקפים בחודש). כל מזרק מכיל פרמאנזומאב 225 מ"ג/ 1.5 מ"ל. המינון ייקבע לפי משטר המינון המתאים למטופל, ע״י הרופא המטפל, כאשר ישנן שתי אפשרויות: זריקה אחת ( 225 מ"ג ) פעם בחודש (מינון חודשי) שלוש זריקות (675 מ"ג ) פעם בשלושה חודשים (מינון תלת-חודשי). פרמנזומאב הוא נוגדן חד שבטי הומני שקושר באופן סלקטיבי את איזופרומים אלפא ובטא של חלבון ה-CGRP, נוירופפטיד שמעורב בתהליך הפתופיזיולוגי של המיגרנה. על ידי הקישור הזה, הנוגדן מונע את קישור ה-CGRP לקולטן שלו ופוגע בתהליך התפתחות המיגרנה. פרמנזומאב אסורה למטופלים עם רגישות יתר לחומר הפעיל, או לכל אחד מחומרי העזר, ויש להיזהר במתן למטופלים עם היסטוריה של רגישות יתר לתרופות אחרות מאותה הקבוצה - אנטגוניסטים ל-CGRP. תופעות הלוואי הנפוצות ביותר הן כאב, התקשות או אדמומיות, וגרד באזור ההזרקה. תופעות לוואי פחות שכיחות הן פריחה באזור ההזרקה ותופעות אלרגיות כגון, נפיחות או סרפדת. במקרים נדירים, תועדו תגובה אלרגית לתרופה, ובמקרה כזה עלולה להופיע פריחה ואף נפיחות תת-עורית באזור העיניים, שפתיים, לשון וגרון, אשר תפריע לנשימה. השפעת התרופה על נשים בהריון לא נבדקה ולכן עדיף לא להשתמש בה בעת ההריון. פרמנזומאב לא ידועה כבעלת אינטראקציות לתרופות אחרות נגד מיגרנה, אלכוהול, או תוספים אחרים. התרופה לא עוברת מטבוליזם על ידי אנזימים של ציטוכרום P450, ולכן בעלת פוטנציאל נמוך לאינטראקציות עם תרופות אחרות. פרמנזומאב מציגה קינמטיקה ליניארית, תלוית מינון, עם זמן מחצית חיים של כ-30 יום. לאחר ההזרקה התת-עורית, התרופה בעלת זמינות ביולוגית של 55-66%, כשלאחר 3 חודשים, המינון התרופתי יגיע למצב היציב שלו. התרופה מתפרקת לפפטידים בודדים ולחומצות אמינו על ידי פעילות של אנזימים פרוטאוליטיים, והיא מפונה ברובה על ידי פעילות הכליה. פרמנזומאב נתגלתה ופותחה על ידי חברת Rinat Neuroscience בניהולו של ארנון רוזנטל. החברה נרכשה ב-2006 על ידי חברת פייזר ואחר כך נרשם לה פטנט על ידי חברת טבע בספטמבר 2018 anjovy אושרה על ידי מנהל המזון והתרופות האמריקאי FDA בטיפול בזריקה תת-עורית, הטיפול הראשון והיחיד באנטגוניסט CGRP העשוי להינתן גם פעם בחודש וגם פעם ברבעון לצורך מניעת מיגרנה אצל מבוגרים. במרץ 2019 פרמנזומאב אושר לשיווק ולשימוש באיחוד האירופי התרופה נחקרה וממשיכה להיחקר בתחום הפרעות נוספות, שבהן נמצא שהCGRP האנדוגני נראה מעורב. חברת טבע ניסתה לחקור את השימוש בתרופה גם לכאב ראש מקבצי אבל הפיתוח לגבי כאב הראש המקבצי הכרוני נעצר ב-2018 בגלל אי הצלחת השלב III של המחקר. מדיה וקבצים בנושא פרמנזומאב בוויקישיתוף אג'ובי, באתר טבע תעשיות פרמצבטיות Ajovy, באתר Drugs.com Ajovy Images, באתר Healthline AJOVY, באתר Teva Pharmaceuticals USA AJOVY, באתר מנהל המזון והתרופות האמריקאי Contraindications and cautions – note for medical specialists, Cambridge University Hospitals Population pharmacokinetic modelling and simulation of fremanezumab in healthy subjects and patients with migraine, National Library of Medicin Fremanezumab Pharmaceutical Industries חברת טבע חדשות אתר חברת טבע 2019 MD Magazine 19 june 2018 הבהרה: המידע בוויקיפדיה נועד להעשרה בלבד ואינו מהווה ייעוץ רפואי.